**ELEKTROTEHNIČKA ŠKOLA – SPLIT**

**TESLINA 2**

**21000 SPLIT**

Šifra županije: 17

Šifra grada / općine: 409

Broj RKP-a: 18215

Matični broj: 00173541

OIB: 86181644759

Razina: 31

Šifra djelatnosti: 8532

Razdjel: 000

Klasa: 402-03/21-01/09

Ur. broj: 2181-26-21-01-01

Split, 29.01.2021.

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2020.**

Škola obavlja djelatnost srednjeg strukovnog odgoja i obrazovanja u skladu sa Zakonom o odgoju i obrazovanju u osnovnim i srednjim školama, Zakonom o strukovnom obrazovanju i Statutom škole. Škola ima odobrenja za rad za redovito obrazovanje i obrazovanje odraslih. U okviru djelatnosti izvode se programi u području rada elektrotehnike, za zanimanja: elektrotehničar, tehničar za računarstvo i tehničar za elektroniku.

U ovoj godini Škola je nastavila s projektima: „Shema školskog voća“, „Učimo zajedno III“ te provođenje projekta ERASMUS + . Škola je započela novi projekt M.O.R.E. u suradnji s Caritasom.

**1. BILJEŠKE UZ BILANCU – OBRAZAC BILANCA**

**Bilješka uz AOP 002 –Nefinancijska imovina**

Uzimajući u obzir promjene na nefinancijskoj imovini na kraju u odnosu na početak godine može se zaključiti da je tijekom godine došlo do neznatnog smanjenja vrijednosti imovine.

Do ukupnog smanjena vrijednosti imovine došlo je zbog isknjižena dijela imovine koji je zbrinut kao elektronski otpad.

**Bilješka uz AOP 063 – Financijska imovina**

Financijska imovina je sadržana u novcu (banka i blagajna), potraživanja za naknade koje se refundiraju od HZZO-a, potraživanja za pružene usluge, potraživanja od prodaje nefinancijske imovine te kontinuiranih rashoda budućeg razdoblja i manji je u odnosu na prethodnu godinu za 3,9%.

**Bilješka uz AOP 064 – Novac u banci i blagajni**

Novac u banci znatno je smanjen u odnosu na početak godine jer su namjenski utrošena sredstva za provođenje projekata.

**Bilješka uz AOP 081 – Ostala potraživanja**

Potraživanja za bolovanje koje refundira HZZO su se znatno povećala u odnosu na početak godine jer HZZO nije refundirao bolovanje za 11 i 12/2019. te cijelu tekuću godinu.

**Bilješka uz AOP 153 – Potraživanja za prihode od prodaje proizvoda i robe te pruženih usluga**

Ova potraživanja odnose se na najam prostora. Obzirom da je najam prostora u cijelosti naplaćen, ne postoje potraživanja na ovoj stavci.

**Bilješka uz AOP 158- Potraživanja od prodaje nefinancijske imovine**

Ovo potraživanje se odnosi na prodaju društvenih stanova koji su u tekućoj godini u cijelosti podmireni te nema daljnjih potraživanja.

**Bilješka uz AOP 164 - Rashodi budućih razdoblja i nedospjela naplata prihoda**

Stavka je povećana u odnosu na početak godine, a sadržavaju je kontinuirani rashodi plaće za 12/20. koja se povećala (osnovice, koeficijenti, dodaci) u odnosu na početak godine.

**Bilješka uz AOP 169 – Obveze**

Obveze su veće u odnosu na početak godine, a sastoje se od obveza za materijalne rashode po računima koji dospijevaju u siječnju 2021., obveza za plaću za 12/2020, obveze za ostale financijske rashode te ostale tekuće obveze koje također dospijevaju u siječnju 2021.

**Bilješka uz AOP 229 – Vlastiti izvori**

Ova stavka se sastoji od sadašnje vrijednosti nefinancijske imovine, viška prihoda redovnog poslovanja te manjka prihoda od nefinancijske imovine.

**Bilješka uz AOP 239 - Višak prihoda poslovanja**

Smanjenjem manjka prihoda od nefinancijske imovine, povećan je manjak prihoda poslovanja za iznos korekcije, ali umanjen za višak prihoda iz prethodne godine pa daje ukupno višak prihoda poslovanja.

**Bilješka uz AOP 244– Manjak prihoda od nefinancijske imovine**

Manjak prihoda od nefinancijske imovine je umanjen za iznos korekcije te je manjak od nefinancijske imovine smanjen (71.557-3.150=68.407).

Škola u 2021. godini nema ugovornih odnosa koji mogu utjecati na imovinu i obveze, kao ni sudske sporove u tijeku pa nije potrebno izrađivati tablice za iste.

**2. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA -OBRAZAC PR- RAS**

**Bilješka uz AOP 001- Prihodi poslovanja**

Prihodi poslovanja su se neznatno smanjili u odnosu na prethodnu godinu. U prethodnoj godini sredinom travnja Centar izvrsnosti za nadarene učenike počeo je samostalno djelovati, a u ovoj godini ušli smo u novi projekt M.O.R.E u suradnji s Caritasom te smo u suradnji sa HZZ-om sklopili ugovor o mjerama pripravništva.

**Bilješka uz AOP 058 –Tekuće pomoći od izvanproračunskih korisnika**

Zaprimljena su sredstva od HZZ-a za mjere pripravništva u visini od 15% ukupnih sredstava (ostalih 85% sredstava dodijeljenih od strane EU)

**Bilješka uz AOP 065 - Kapitalne pomoći proračunskim korisnicima iz proračuna koji im nije nadležan**

Priljev sredstava je ostvaren na temelju odluke MZO za financiranje knjiga za školske knjižnice (3.150 kn)

**Bilješka uz AOP 067 - Tekuće pomoći temeljem prijenosa EU sredstava**

Ostvarena sredstva su značajno povećana u odnosu na prethodnu godinu i odnose se na sredstva projekta suradnje između škola – „Sve tajne pismenosti“ te novog projekta M.O.R.E u suradnji s Caritasom

**Bilješka uz AOP 069 -** Prijenosi između proračunskih korisnika istog proračuna (AOP 070 do AOP 073)

Prijenos je ostvaren na temelju sudjelovanja Škole u projektima „Školska Shema“ (Školsko voće) i Pomoćnika u nastavi UZ III-III (dijelom školska godina 2019./2020.) i UZ III-IV (školska godina 2020./2021.).

**Bilješka uz AOP 123- Prihodi od prodaje proizvoda i roba te pruženih usluga i prihodi od donacija** (AOP od 124 do 127)

Ostvarena sredstva odnose se na najam prostora te programa Obrazovanja odraslih kao i donacija koja su znatno smanjena odnosno iznose 25% prošlogodišnjeg iznosa.

Zbog smanjenja je došlo jer se manje iznajmljivao prostor, manji interes programa Obrazovanja odraslih kao i zbog manje tekućih i kapitalnih donacija.

**Bilješka uz AOP 148 – Rashodi poslovanja**

Ukupni rashodi poslovanja su se smanjili za 4,1 % u odnosu na prošlu godinu.

Rashodi za zaposlene (AOP 149) u kojima najveću stavku čini plaća, porasli su za 8 % u odnosu na prethodnu godinu. Do povećanja je došlo zbog povećanja osnovice za plaću u školstvu, povećanja koeficijenata i neznatno zbog povećanja dodatka na plaću.

Na stavci Naknade troškova zaposlenima (AOP 161) vidljiv je znatan pad za 80,8% zbog novonastale COVID -19 situacije (rad od kuće, manje stručnog usavršavanja).

Rashodi za materijal i energiju (AOP 166) neznatno su promijenjeni u odnosu na prethodnu godinu. U strukturi najvidljivije su promjene na stavkama Materijal i sirovine koje su smanjene za 50,6% dok je materijal i dijelovi za tekuće i investicijsko održavanje povećan za 59,7%

Rashodi za usluge (AOP 174) znatno su se smanjile u odnosu na prošlu godinu, u cjelokupnom iznosu, po svim stavkama za 39%. Najveća promjena vidljiva je na intelektualnim i osobnim uslugama (smanjenje za 99,88%) zbog izdvajanja Centra izvrsnosti za nadarene učenike u samostalnu vanjsku jedinicu. Na stavci Ostale usluge također je došlo do znatnog smanjenja zbog Covid -19 situacije (nije bilo natjecanja kao ni maturalnih zabava). Do znatnog povećanja došlo je na stavci usluga promidžba i informiranja zbog oglasa za natječaj za mjesto ravnatelja u Narodne novine.

Do potpunog izostanka na stavci Naknada osobama izvan radnog odnosa zbog izdvajanja Centra izvrsnosti za nadarene učenike u samostalnu vanjsku jedinicu.

**Bilješka uz AOP 283 - MANJAK PRIHODA POSLOVANJA (AOP 281-001)**

Ostvaren je manjak prihoda poslovanja u iznosu od 26.786 kn.

**Bilješka uz AOP 287 – Obračunati prihodi od prodaje proizvoda i robe i pruženih usluga - nenaplaćeni**

Učestalo provodimo evidenciju i naplatu potraživanja pa nemamo nenaplaćenih istih.

**Bilješka uz AOP 289 – Prihodi od prodaje nefinancijske imovine**

Na ovoj stavci vidljiv je pad jer su otplaćena u cijelosti dva od tri društvena stana, te ovaj iznos predstavlja preostalu otplatu zadnjeg društvenog stana. Isti je u potpunosti otplaćen već u siječnju/2020.

**Bilješka uz AOP 341 – Rashodi za nabavu nefinancijske imovine**

Rashodi za nabavu nefinancijske imovine znatno su smanjeni u odnosu na prethodnu godinu iz razloga što je projekt „Centar izvrsnosti“ promijenio način poslovanja te je u prethodnoj godini ostvarena kapitalna pomoć od MZO za nabavku instrumenata, uređaja i strojeva koja su u istoj i potrošena.

**Bilješka uz AOP 399 -** MANJAK PRIHODA OD NEFINANCIJSKE IMOVINE (AOP 341-289)

Ostvaren je manjak prihoda nefinancijske imovine 71.557 kn.

**Bilješka uz AOP 632 - MANJAK PRIHODA I PRIMITAKA (AOP 630-629)**

Manjak prihoda na AOP 632 najvećim dijelom odnosi se na vlastita sredstva zbog manjka prihoda od najma prostora te obrazovanja odraslih.

Manjak prihoda vidljiv je znatno i na projektu ERASMUS + za koji je prihod ostvaren u 2019.g., a putovanje i troškovi po istome su realizirani u 2020.g. Zbog navedenog je 2019.g. završila sa viškom prihoda. Višak prihoda po tom izvoru je prenesen u 2020.g. i pokriva manjak prihoda iz 2020. po istom izvoru

Znatnim dijelom na manjak je utjecao i tzv. metodološki manjak nastao temeljem troškova iz općih primitaka i izdataka, a koji se odnose na troškove mjeseca prosinca 2020.g. koji su refundirani u siječnju 2021.

Škola raspolaže sa viškom prihoda iz vlastitih izvora kumuliranih u prethodnim godinama koji su veći od metodološkog manjka te stoga je i dalje raspoloživ višak prihoda za slijedeće razdoblje.

**3. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA P –VRIO**

U 2020 godini došlo je do povećanja u obujmu nefinancijske imovine zbog primljene donacije od drugog proračunskog korisnika.

**4. BILJEŠKE UZ IZVJEŠTAJ O OBVEZAMA – OBRAZAC OBVEZE**

**Bilješka uz AOP 001 – Stanje obveza na 01. siječnja**

U AOP 001 preneseni su podaci iz prethodne godine i iznose 747.534 kn

**Bilješka uz AOP 036- Stanje nedospjelih obveza na kraju izvještajnog razdoblje**

Obveze za rashode poslovanja u iznosu od 799.999 kn odnose se na:

231- obveze za zaposlene u iznosu od 626.044 kn odnose se na plaću za prosinac 2020. Plaća je isplaćena 11. siječnja 2021.

232- obveze za materijalne rashode u iznosu 27.798 kn i imaju obvezu dospijeća u siječnju 2021.

234- obveze za financijske rashode u iznosu od 582 kn i imaju dospijeće u siječnju 2021.

239- ostale tekuće obveze u iznosu od 58.405 kn se odnose na obveze proračunskih korisnika za povrat u državni proračun te na obvezu za isplatu bolovanja na teret HZZO te 86.921 kn odnose se na EU predujmove (mjera pripravništva).

**5. BILJEŠKE UZ IZVJEŠTAJ O RASHODIMA PREMA KLASIFIKACIJSKOJ FUNKCIJI – OBRAZAC RAS- FUNKCIJSKI**

**Bilješka uz AOP 116**

Škola obavlja srednjoškolsko obrazovanje učenika za četverogodišnja strukovna zanimanja i na AOP 116 – Više srednjoškolsko obrazovanje upisani su rashodi klase 3 i 4.

VODITELJ RAČUNODSTVA: RAVNATELJ:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Ivana Džaja Gadžo, mag. oec. Sanio Bečić, dipl.ing.